**Αθήνα:** 20.05.2022

**Αρ. Πρωτ.:** 748

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Σε απόγνωση εκατοντάδες χρονίως πάσχοντες ασθενείς από την έλλειψη Γ΄ Σφαιρίνης – Αόρατο το Υπουργείο Υγείας**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) [με επιστολή της προς την ηγεσία του Υπουργείου Υγείας](https://www.esamea.gr/our-actions/yyka/5694-epitaktiki-anagki-promitheias-kai-diathesis-ga-sfairinis-gia-na-kratithoyn-sti-zoi-ekatontades-astheneis-sti-xora), ζητά την άμεση λύση του προβλήματος για τους χρονίως πάσχοντες ασθενείς που χρειάζονται για την επιβίωσή τους Γ΄ σφαιρίνη, η οποία βρίσκεται σε έλλειψη από τα φαρμακεία του ΕΟΠΥΥ εδώ και αρκετό καιρό ενώ και μέσω ΙΦΕΤ η προμήθειά της γίνεται με το σταγονόμετρο.

Όπως αναφέρεται στην επιστολή, το πρόβλημα εδράζεται στο ότι η αρμόδια Επιτροπή Διαπραγμάτευσης Φαρμάκου του Υπουργείου Υγείας, δεν έχει προχωρήσει στη σχετική διαπραγμάτευση εδώ και πάρα πολύ καιρό και οι εταιρείες που εισάγουν τη συγκεκριμένη φαρμακευτική ουσία δηλώνουν ότι υπάρχει έλλειψη (!), «έλλειψη» που οφείλεται στο μεγάλο clawback και κάνει, προφανώς, «ασύμφορη» την προμήθεια και διάθεσή της στον ΕΟΠΥΥ…

Η Ε.Σ.Α.μεΑ., άμεσα ανταποκρινόμενη στις κραυγές αγωνίας των χρονίως πασχόντων ασθενών που κινδυνεύει η ζωή τους από την έλλειψη της Γ΄ σφαιρίνης ζητά από το υπουργείο Υγείας ν΄ αναλάβει τις ευθύνες του απέναντι τους και να προβεί άμεσα και χωρίς άλλη πλέον καθυστέρηση στην επίλυση του προβλήματος.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |